Ο άνθρωπος, με την αδιάκοπη προσπάθεια να βελτιώσει τις συνθήκες ζωής του και να προοδεύσει, έχει πετύχει πολλά, που στο σύνολό τους, υλικά και πνευματικά δημιουργήματα, είναι πολιτισμός. Ο πολιτισμός είναι στρατηγική εξέλιξης. Συνεπώς, πραγματικά θα πρέπει να αντιληφθούμε όλο τον πολιτισμό μέσα στον οποίο εγγράφεται και η τέχνη σαν ένα σόφτγουερ. Παραδίδεται από γενιά σε γενιά και μεταλλάσσεται. Μεταλλάσσεται από τους καινούριους αλλά την ίδια στιγμή την ώρα που τον δουλεύει σε αλλάζει. Η τέχνη λοιπόν είναι ένα από τα εργαλεία του πολιτισμού. Η τέχνη δεν καθορίζεται απόλυτα, δεν μπορεί να διαχωριστεί από τη ζωή. Η τέχνη συζητάει με τον άνθρωπο και η τέχνη δίνει στον άνθρωπο ελπίδα και παρηγορία. Είναι το αλάτι που νοστιμεύει τη ζωή μας. Το πώς αντιλαμβάνεται ο καθένας την τέχνη έχει να κάνει με την προσωπικότητά του, την ιδιοτυπία του. Αλλάζει συνεχώς. Είναι πάντα ρευστό. Η τέχνη έχει πολλές μορφές. Η αρχιτεκτονική, η γλυπτική, η ζωγραφική, η μουσική, ο χορός, η κινηματογραφία, η φωτογραφία, θέατρο, η ποίηση.